A vizuális kultúra tantárgy osztályozóvizsgán gyakorlati munkát kell elkészíteni. A felsorolt feladatokból, témákból egyet kiválasztva, a szaktanárral egyeztetve kell a munkát elkészíteni.

**9. évfolyam**

1. Látvány után történő ábrázolás szabadon választott technika alkalmazásával. (tónusos rajz, festmény)
2. Adott beállítás különböző ábrázolási rendszerekben történő feldolgozása, rekonstruálása.
3. Az építészettörténetből vett példákból egyet kiválasztva, annak az épületnek elemző bemutatása, szöveges és rajzos formában. Az épület makettjének csak rajzban történő elkészítése, különböző ábrázolási rendszerek, metszeti rajzok, magyarázó közlő rajzok felhasználásával.
4. Adott vagy választott vizuális művészeti témában önállóan gyűjtött képi és szöveges információk felhasználásával részletesebb helyzetfeltáró, elemző, összehasonlító munka készítése
5. Térbeli és időbeli folyamat, történés, cselekmények bemutatása több lépésben, szabadon választott eszközök felhasználásával.
6. Egy adott vagy választott művészettörténeti korszakra, stílusirányzatra jellemző probléma, műalkotás újraalkotása egy gondolat mentés (parafrázis).
7. Egy ikonikus magyar termék, vizuális bemutatása (ábrázolási rendszerek, különböző típusú magyarázó, közlő rajzok stb.).
8. Egy flipbook készítése megadott vagy szabadon választott témára.

**A vizsgán nyújtott teljesítmény minősítése**

Ponthatárok (százalékhatárok)

Az osztályzatokat az alábbi skála alapján alakítjuk ki:

0-29% elégtelen

30-54% elégséges

55-69% közepes

70-84% jó

85-100% jeles

**Az értékelés alapelvei**

Az értékelés az intézmény helyi tantervében megfogalmazott, az egyes témakörökhöz kapcsolódó a nevelési-oktatási szakasz végére tanulási eredményekben leírtak alapján történik.